CELEX: 62013TN0359
Language: el
Date: 2013-07-11 00:00:00
Title: Υπόθεση T-359/13: Προσφυγή της 11ης Ιουλίου 2013 — Spain Doce 13 κατά ΓΕΕΑ — Ovejero Jiménez και Becerra Guibert (VICTORIA DELEF)

31.8.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 252/41
            
         Προσφυγή της 11ης Ιουλίου 2013 — Spain Doce 13 κατά ΓΕΕΑ — Ovejero Jiménez και Becerra Guibert (VICTORIA DELEF)
   (Υπόθεση T-359/13)
   2013/C 252/69
   Γλώσσα του δικογράφου της προσφυγής: η ισπανική
   
      Διάδικοι
   
   
      Προσφεύγουσα: Spain Doce 13, SL (Crevillente, Ισπανία) (εκπρόσωποι: S. Rizzo, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Gregorio Ovejero Jiménez και María Luisa Becerra Guibert (Αλικάντε, Ισπανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του πέμπτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 10ης Απριλίου 2013 στην υπόθεση R 1046/2012-5, καθόσον απορρίπτει την αριθ. 9 522 384 αίτηση καταχωρίσεως του κοινοτικού σήματος όσον αφορά τα εξής προϊόντα και υπηρεσίες:
               
                           —
                        
                        
                           Κλάση 18: δέρμα και απομιμήσεις δέρματος που δεν περιλαμβάνονται στις άλλες κλάσεις·
                        
                     
                           —
                        
                        
                           Κλάση 25: ενδύματα, υποδήματα και είδη πιλοποιίας·
                        
                     
                           —
                        
                        
                           Κλάση 35: λιανική και χονδρική πώληση ενδυμάτων, υποδημάτων και συμπληρωμάτων·
                        
                     
         
               —
            
            
               να καταδικάσει το ΓΕΕΑ στα δικαστικά έξοδα, δυνάμει του άρθρου 87, παράγραφος 2, του Κανονισμού Διαδικασίας του Γενικού Δικαστηρίου.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα
   
      Σήμα προς καταχώριση: Λεκτικό σήμα «VICTORIA DELEF» για προϊόντα και υπηρεσίες των κλάσεων 18, 25 και 35 — Κοινοτικό σήμα αριθ. 9 522 384
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Gregorio Ovejero Jiménez και María Luisa Becerra Guibert
   
      Αντιταχθέν σήμα ή σημείο: Εθνικά εικονιστικά σήματα που περιέχουν τα λεκτικά στοιχεία «VICTORIA», «Victoria» και «victoria», για προϊόντα της κλάσεως 25
   
      Απόφαση του τμήματος ανακοπών: Απόρριψη της ανακοπής
   
      Απόφαση του τμήματος προσφυγών: Μερική αποδοχή της προσφυγής
   
      Προβαλλόμενοι λόγοι: Παράβαση του άρθρου 8, παράγραφος 1, στοιχείο β', του κανονισμού 207/2009